<classify> YOUNDE, CAMEROON Mahakama ya Kijeshi ya Cameroon imemuachia huru kiongozi waupinzani nchini humo Maurice Kamto, kufuatia agizo lililotolewa na Rais PaulBiya. Rais Biya ametoa amri ya kufutwa mashitaka yote yaliyokuwayakimkabili mwanasiasa huyo wa upinzani. Waziri Mkuu wa Cameroon, Joseph Dion Ngute Alisema jana kuwakwa mujibu wa Katiba, Rais wa Jamhuri, anayo haki ya kusimamisha kesi ikiwaanaona kuwa kusitishwa kwa kesi hiyo kuna faida kubwa kwa maslahi ya taifa. Awali, Rais Biya aliamuru pia kuachiliwa huru kwa wafungwa 333wanaotuhumiwa kuhusika na mgogoro uliozuka katika maeneo yanayozungumzaKiingereza, wakati mazungumzo ya amani yalipokuwa yakiendelea. Mazungumzo makubwa ya kusaka amani na kufikia mapatano yakitaifa kati ya Serikali ya Cameroon na wapinzani wa maeneo yanayozungumzaKiingereza yalimalizika Ijumaa ya Oktoba 4 mjini Yaounde. Hata hivyo, kuwekwa kizuizini bila kufunguliwa mashtakakiongozi huyo wa chama cha upinzani cha Renaissance Cameroon, Maurice Kamto napia kutoshiriki mazungumzo hayo kiongozi mkuu wa Wacameroon wanaopiganiakujitenga katika maeneo ya nchi hiyo yanayozungumza Kiingereza ni katika mamboyaliyoyafanya mazungumzo hayo yakose sura na uakilishi wa kitaifa. Julius Ayuk Tabe, aliyejitangaza kuwa Rais wa Ambazoniaanatumikia kifungo cha maisha jela tangu miezi michache iliyopita katika gerezakuu la Yaoundé.  <topic>: KIMATAIFA 